《碧梧山房》
明代·王洪

高僧何处去，飞锡返东林。积雪山中路，浮云世外心。

鸟啼松院静，花覆石床深。寂寂猿声夜，谁闻清梵音。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。